Вейчъл Линдзи
Евклид

Превод от английски: Николай Попов, —

chitanka.info

Евклид[0]

Евклид мъдрецът нарисува

кръг на пясъчния бряг

и вътре прави линии кръстоса

и ъгли им постави чак.

С приятелите си брадати

той дълго и със жар спори

за някакви загадъчни отсечки,

за диаметъра дори.

Едно дете учудено и тихо

стоеше отстрана

и гледаше как тия мили старци

рисуват кръглата луна.

[0] Прочут древен математик и учител по геометрия, живял в Александрия около 300 г. пр.н.е. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.